સારાંશ માટે દસ્તાવેજ: ફરી એ દૃશ્ય જોવાની જરૂર છે કારણ કે જ્યાં આ મંદિરનો સેટ બનાવવામાં આવ્યો હતો, તે સ્થળ હવે 'વિકાસ'ને ભેટ ચઢી જવાનું છે.

હકીકતમાં રાષ્ટ્રીય રાજમાર્ગ 275, જેને બેંગલુરુ-મૈસુર હાઈવે કહેવાય છે, તેના માટે બાયપાસ બની રહ્યો છે, જે રામનગર નજીકથી નીકળશે. 

કર્ણાટકનું એ રામનગર, જેના પહાડી વિસ્તારમાં પ્રોડ્યૂસર રમેશ સિપ્પીએ પોતાની બ્લૉક બસ્ટર ફિલ્મ શોલેનું શૂટિંગ કર્યું હતું અને ફિલ્મમાં સંજીવ કુમાર, અમિતાભ બચ્ચન, અમજદ ખાન અને જયા બચ્ચન પણ સામેલ હતાં. 

કોણ ભૂલી શકે કે આ એ જ ફિલ્મ છે જેમાં ગબ્બર સિંહની ભૂમિકામાં અમજદ ખાન એક વિલન હોવા છતાં હીરો તરીકે ઊભરી આવ્યા. 

ઇતના સન્નાટા ક્યોં હે ભાઈ

શોલેમાં સલીમ-જાવેદની જોડીએ લખેલો રહીમ ચાચા(એ. કે. હંગલ)નો એ લોકપ્રિય ડાયલૉગ પણ તમને યાદ હશે - "ઇતના સન્નાટા ક્યોં હે ભાઈ?"

આ ડાયલૉગને પણ એટલા માટે યાદ કરવાની જરૂર છે કારણ કે આ વિસ્તારમાં પણ સન્નાટો છવાઈ શકે છે. 

એ ડર છે કે હવે અહીં લાંબી પાંખોવાળાં ગીધ, હિમાલયન ગ્રિફિન અને ઇજિપ્તનાં ગીધ પણ આવતાં બંધ થઈ જશે.   

નેસ્ટિંગની મોસમમાં આ પક્ષીઓ દૂરના વિસ્તારોમાંથી અહીંના રામબેટ્ટા ગીધ અભ્યારણ્યમાં ઇંડા મૂકતાં હતાં. જે એ એક ઇકૉ સૅન્સિટિવ ઝોન છે.

કર્ણાટક વલ્ચર ઝોનના શશીકુમારે બીબીસી સાથે વાત કરતાં જણાવ્યું, "સામાન્ય રીતે આ પક્ષીઓ નવેમ્બર અને માર્ચ વચ્ચે અહીં આવીને પોતાના માળા બનાવે છે." 

"છેલ્લાં કેટલાંક વર્ષોમાં વિવિધ કારણોથી વિદેશી પક્ષીઓની સંખ્યા ઘટી ગઈ છે. જો સડક બનાવવા માટે અહીં વિસ્ફોટ કરવામાં આવ્યા તો પક્ષીઓ માળા બનાવી શકશે નહીં."

એક વન અધિકારીએ પુષ્ટિ કરી કે સ્થાનિક ઇકૉ સૅન્સિટિવ ઝોને બાયપાસ રોડ બનાવવા માટે વિસ્ફોટ કરવા પર પ્રતિબંધ મૂકી દીધો છે.

રૅન્જ ફૉરેસ્ટ અધિકારી એ. એલ. દાલેશ કહે છે, "અહીં કોઈ વિસ્ફોટ થઈ રહ્યા નથી. કૉન્ટ્રાક્ટર હાઈવે બનાવવા માટે એક ખાસ ઉપકરણથી શિલાઓ તોડી રહ્યા છે. આ વિસ્તારમાં વિસ્ફોટ કરવા પર સંપૂર્ણ પ્રતિબંધ છે."

અહીં સડક બની રહી છે, જેની બિલકુલ બાજુમાં એક બોર્ડ લગાવેલું છે, જેમાં સ્થાનિક લોકોએ ચેતવણી લખી છે કે બની શકે કે તમારી નજીક વિસ્ફોટ થઈ રહ્યો હોય અને કેટલાક સ્થાનિક કાર્યકર્તાઓનો આરોપ પણ છે કે વિસ્ફોટ થઈ રહ્યા છે. 

ઓળખ ન આપવાની શરતે રામનગર જિલ્લાના એક પૂર્વ અધિકારીએ કહ્યું, "લોકોમાં આ અંગે શંકા છે કે વિસ્ફોટ ક્યાંય પણ થઈ શકે. એવું થયું છે કે આ વર્ષે કેન્દ્રીય કાયદામાં સંશોધન કરવામાં આવ્યું છે કે કોઈ...\nદસ્તાવેજની સમાન ભાષામાં સારાંશ:
જેમણે પણ બૉલિવૂડની જાણીતી ફિલ્મ શોલે જોઈ છે, તેઓ એ સીન ક્યારેય નહીં ભૂલે જેમાં બસંતી ભગવાન શિવ પાસે સારા વરની માંગણી કરે છે અને ધર્મેન્દ્ર ભગવાનની મૂર્તિ પાછળથી શિવજીના અવાજમાં બસંતીને જવાબ આપે છે.